‘กรณ์’ เพี้ยงหุ้น 1,750 จุด
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 14 ม.ค. 2554
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 14 ม.ค. 2554
...ตลาดหุ้นไทยฟื้นตัวต่อเนื่องได้อีกวัน ได้ตลาดหุ้นเอเชียหนุนและแรงเป่าหุ้นไล่ดัชนีขึ้นไปทำปิดสูงสุดของวัน 1,035.08 จุด พุ่ง 15.57 จุด หรือ 1.53% มูลค่าซื้อขาย 39,065 ล้านบาท 
...ต่างชาติขายเล็กน้อย เหลือ 55 ล้านบาท สถาบันกองทุนซื้อหนัก 2,246 ล้านบาท 
...ลมปาก “กรณ์ จาติกวณิช” รมว.คลัง ออกมาปั่นหุ้นชี้นำดัชนีจะล้างสถิติเดิม ทะลุ 1,700 จุด ...นี่ถ้าเป็นผู้บริหารบริษัทจดทะเบียนโดนแล้ว เรื่องพรรค์นี้อยู่ที่จิตสำนึก รู้ๆ กันอยู่ตลาดหุ้นหวั่นไหวแค่ไหน คนที่เคยผ่านตลาดทุนทุกคนรู้ดี 
...นักลงทุนตีหุ้นพลังงานและแบงก์ช่วยกันทำตลาด ทั้งสองกลุ่มมีปัจจัยหนุน...ราคาน้ำมันโลกทะลุ 90 เหรียญสหรัฐ/บาร์เรล และแบงก์ขึ้นดอกเบี้ย 2 ขา
...หุ้นน้ำตาลขอนแก่น (KSL) ราคามาแรง วอลุมแน่นหนุน เก็งกำไรราคาน้ำตาลขึ้นได้ขึ้นดี กำลังเป็นสินค้าอีกตัวที่รัฐปล่อยให้ราคาลอยตัว และราคาน้ำตาลในตลาดโลกอยู่ในช่วงขาขึ้นชัดเจน 
...แม่ลูก บีฟิท (BFIT) และ บล.บีฟิท (BSEC) กลับมาเริงร่า ความเชื่อขายธุรกิจหลักทรัพย์ยังอยู่ ไม่ใช่แค่ปั่นเก็งกำไรเท่านั้น 
...อดใจรอไม่นานหุ้นไทยเกรียงปั่นทอฟอกย้อม หรือลุคใหม่ คือ อั่งเปา แอสเซท 
(PAO) จะกลับมาซื้อขายราวๆ ต้นเดือน มี.ค. คงเจี๊ยวจ๊าวกันน่าดู
...แฟนพันธุ์แท้ DW ของ บล.บัวหลวง เตรียมลุยสินค้าใหม่ IVL 01 CB ลงตลาดวันแรกวันจันทร์ที่ 17 ม.ค.นี้ รุ่นแรกพิสูจน์ฝีมือกันแล้ว รุ่น 2 นี้ คงไม่ทำให้แฟนๆ ผิดหวัง